Document ID: 31994D0695

KOMISSION PÄÄTÖS,
tehty 19 päivänä lokakuuta 1994,
luettelosta niiden yhteisön laitosten osalta, joille on myönnetty väliaikainen ja rajoitettu poikkeus raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista yhteisön erityisistä terveysmääräyksistä (94/695/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon edellytyksistä myöntää väliaikaisia ja rajoitettuja poikkeuksia tietyistä yhteisön maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/47/ETY(1), ja erityisesti sen 2 artiklan 2 kohdan,
sekä katsoo, että
jäsenvaltiot ovat toimittaneet komissiolle luettelon niistä laitoksista, joille ehdotetaan poikkeuksen myöntämistä; luettelossa eritellään kunkin yksittäisen laitoksen osalta suunnitellun poikkeuksen laatu ja kesto, valmistettujen tuotteiden kuvaus, kustakin laitoksesta peräisin oleville tuotteille tehtävät tarkastukset sekä tarkastuksista vastuullinen henkilökunta,
komissiolla on käytettävissään direktiivin 92/47/ETY 2 artiklan 2 kohdan 4 alakohdassa säädetyt tiedot; jäsenvaltioiden toimivaltaiset viranomaiset ovat voineet perehtyä näihin tietoihin,
jäsenvaltioiden toimittamien tietojen huomattavan laajuuden ja niiden esittämiseen liittyvien erojen vuoksi voidaan ensin ainoastaan määrätä tehtävän luettelo laitoksista, joille on myönnetty poikkeus, ja
direktiivin 92/47/ETY 2 artiklan 3 kohdan mukaisesti mainittu luettelo julkaistaan Euroopan yhteisöjen virallisessa lehdessä,
ON TEHNYT TÄMÄN PÄÄTÖKSEN:
1 artikla
Liitteessä luetelluille laitoksille myönnetään direktiivin 92/47/ETY 2 artiklassa tarkoitettu poikkeus.
2 artikla
Tämä päätös on osoitettu kaikille jäsenvaltioille.
Tehty Brysselissä 19 päivänä lokakuuta 1994.

Labels: 0
3
17